— Вельмі прыемна, што маю працу — я аналізавала гістарычны раман сучаснага беларускага пісьменніка Алеся Наварыча — ацанілі не толькі члены журы, але і журналісты “Народнай газеты”, — падзялілася ўражаннямі Вольга Хвораст. — Любая перамога, адзнака, няхай яна будзе нязначнай, непрыкметнай, надае моц, сэнс працаваць і рухацца далей. А тут нават не адна, а адразу дзве ўзнагароды. Дзякую!